**สรุปผลการประเมินคุณภาพภายนอกรอบสี่ (พ.ศ.๒๕๕๙-๒๕๖๓)**

**ระดับการศึกษาขั้นพื้นฐาน**

|  |  |
| --- | --- |
| **ด้าน** | **ระดับคุณภาพ** |
| ๑. คุณภาพของผู้เรียน | ดีมาก |
| ๒. กระบวนการบริหารและการจัดการ | ดีมาก |
| ๓. กระบวนการจัดการเรียนการสอนที่เน้นผู้เรียนเป็นสำคัญ | ดีมาก |

**ผลการประเมินคุณภาพภายนอกรอบ 4 ระดับการศึกษาขั้นพื้นฐาน**

**ด้านที่ ๑ คุณภาพของผู้เรียน**

**ผลการดำเนินงาน**

สถานศึกษาได้กำหนดวิสัยทัศน์ พันธกิจ เป้าหมาย กลยุทธ์ แผนงาน นโยบายรวมถึงแผนปฏิบัติการประจำปีในการพัฒนาคุณภาพของผู้เรียน โดยกำหนดเป้าหมายการดำเนินการด้านผลสัมฤทธิ์ทางวิชาการของผู้เรียน และด้านคุณลักษณะที่พึงประสงค์ของผู้เรียน ในภาพรวมมีระดับคุณภาพยอดเยี่ยม ตามเกณฑ์ ที่สถานศึกษากำหนด คือ เกณฑ์ตัดสินคุณภาพค่าเป้าหมายมากกว่าร้อยละ ๘๐.๐๐ ได้ระดับคุณภาพยอดเยี่ยมผู้เรียนได้เรียนรู้โดยฝึกกระบวนการคิด เรียนรู้วิธี Active Learning โดยเน้นให้ผู้เรียนได้ลงมือปฏิบัติจริง ร่วมกันเรียนรู้โดยใช้กระบวนการคิด กระบวนการ ๕E การใช้สื่อ DLIT ใช้กิจกรรมกลุ่ม สื่อเทคโนโลยี สารสนเทศ สืบค้นความรู้จากแหล่งเรียนรู้ สื่อสาร บูรณาการการเรียนในแต่ละชั้น เช่น ตำนานเมืองแกน ล่องแพขี่ช้าง แอ่วอ่างแม่งัด และอื่น ๆ นำผลงานมาอภิปราย แลกเปลี่ยนเรียนรู้กัน ได้กำหนดโครงการใน ปีการศึกษา ๒๕๖๓ ต่อเนื่องจนปัจจุบัน อาทิ โครงการส่งเสริมการคิดวิเคราะห์ และเขียนสื่อความ โครงการสืบสานภูมิปัญญาท้องถิ่น กิจกรรมแข่งขันทักษะทางวิชาการ กิจกรรมเปิดบ้านวิชาการ กิจกรรมเพื่อสังคม และสาธารณประโยชน์ กิจกรรมค่ายคณิตศาสตร์ ค่ายวิทยาศาสตร์ กิจกรรมอาเซียน โครงการแข่งขันกรีฑาสี ต้านภัยยาเสพติดภายในโรงเรียน กิจกรรม English Day Camp และอื่น ๆ อันสะท้อนให้เห็นว่าสถานศึกษา มีการกำหนดเป้าหมาย และเกณฑ์ในการพัฒนาผู้เรียนมีความเหมาะสม เป็นไปได้ สถานศึกษามีคำสั่งแต่งตั้งคณะกรรมการการประเมินคุณภาพภายในด้านคุณภาพผู้เรียนมีคณะกรรมการวางแผนงานตรวจสอบ และประเมินคุณภาพผู้เรียน สถานศึกษาใช้กระบวนการเก็บข้อมูล ใช้เครื่องมือ เช่น การใช้เทคโนโลยี สารสนเทศ การใช้แบบสอบถามผู้มีส่วนเกี่ยวข้อง แบบประเมินโครงการ แบบประเมินความพึงพอใจ การสัมภาษณ์ การสังเกต การจัดทำแผนภูมิ สถิติในด้านต่าง ๆ และเก็บข้อมูลจากผู้เกี่ยวข้องหลายฝ่ายทั้งบุคลากรภายใน และภายนอกสถานศึกษา เช่น กรรมการสถานศึกษาขั้นพื้นฐาน ผู้ทรงคุณวุฒิ กรรมการศิษย์เก่า วิทยากรจากภายนอก เช่น สอนมวยไทยโดย บัวขาว บัญชาเมฆ การเกษตรพอเพียง ภูมิปัญญาท้องถิ่น งานศิลป์ หัตถกรรม วัฒนธรรม สถานศึกษาได้ทำข้อตกลงร่วมกันระหว่างหน่วยงานต่าง ๆ เพื่อพัฒนาศักยภาพของนักเรียน อาทิข้อตกลงร่วมกับมหาวิทยาลัยเชียงใหม่ วิทยาลัยนานาชาติ มหาวิทยาลัยราชภัฏเชียงใหม่ มูลนิธิบัญชาเมฆ ปางช้างแม่แตง และมีโครงการขยายผลถึงประเทศสิงค์โปร์ ญี่ปุ่นต่อไป ได้มีส่วนร่วมในการให้ความรู้ ฝึกทักษะให้ผู้เรียนเกิดการเรียนรู้ด้วยประสบการณ์ตรงอันสะท้อนให้เห็นว่าสถานศึกษามีกระบวนการ และผลการประเมินคุณภาพผู้เรียนที่เชื่อถือได้ สถานศึกษามีผลการดำเนินงานจัดการศึกษาด้านการพัฒนาคุณภาพผู้เรียนในด้านผลสัมฤทธิ์ทางวิชาการ และคุณลักษณะที่พึงประสงค์ของผู้เรียนดังนี้ การดำเนินงานด้านผลสัมฤทธิ์ทางวิชาการ ผลดำเนินงานมีความสามารถในการอ่าน การเขียน การสื่อสาร และการคิดคำนวณ ดำเนินงาน เช่นโครงการรักการอ่าน บูรณาการวิทยาศาสตร์ กระบวนการคิด STEM และอื่น ๆ โดยเน้นผู้เรียนให้ฝึกทักษะการใช้ภาษาไทย คณิตศาสตร์ และนำเสนอผลงาน มีความสามารถในการคิดวิเคราะห์คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา ผู้เรียนได้ฝึกการทำโครงงานของกลุ่มสาระการเรียนรู้แบบบูรณาการ ฝึกกระบวนการคิด การวางแผน ดำเนินงาน นำผลงานมานำเสนอ ปรับปรุงแก้ไขผลงาน จัดการสอนในรายวิชา IS๑ และ IS๒ บูรณาการรายวิชา เช่น “ศาสตร์และศิลป์ถิ่นแม่แตง” มีกิจกรรมเข้าค่ายวิชาการ ความสามารถในการสร้างนวัตกรรม เช่น ฝึกโครงงานอาชีพ ออกแบบ E PORT ส่งงานตรวจผลงานทาง ON-LINE มีผลงานนวัตกรรม เช่น การประดิษฐ์เครื่องเตือนภัยสำหรับคนหมดสติ สถานศึกษาได้ส่งเสริมให้ผู้เรียนสร้างผลงานในทุกด้าน ผู้เรียนมีทักษะในการใช้เทคโนโลยี เช่น ใช้คอมพิวเตอร์ในการสืบค้นความรู้วิชาการเพื่อการเรียนรู้ โดยใช้โปรแกรม E-OFFICE ในการแจ้งข้อมูล ข่าวสาร การรายงานผลการเรียนมีผลสัมฤทธิ์ทางการเรียนทั้งด้านสถานศึกษา การวัดผลระดับเขตพื้นที่ และระดับชาติ ผู้เรียนมีผลการทดสอบมีพัฒนาการดีขึ้นบางกลุ่มสาระควรต้องมีการพัฒนาเพิ่ม เช่น ภาษาอังกฤษ คณิตศาสตร์ มีความรู้ ทักษะพื้นฐาน และเจตคติที่ดีต่องานอาชีพ สถานศึกษาจัดทำโครงการห้องเรียนสานฝันสู่อาชีพ มีกระบวนการสอน ฝึกผู้เรียนตามหลักสูตรด้านพาณิชย์ เกษตร อุตสาหกรรม คหกรรม และเทคโนโลยี ทางด้านคุณลักษณะที่พึงประสงค์ของผู้เรียน การมีคุณลักษณะ และค่านิยมที่ดีตามที่สถานศึกษากำหนด สถานศึกษาดำเนินกิจกรรมพัฒนาคุณธรรม จริยธรรม กิจกรรมเพื่อสังคม และสาธารณประโยชน์ โครงการสืบสานภูมิปัญญาท้องถิ่น และอื่น ๆ มีความภูมิใจในท้องถิ่นและความเป็นไทย การยอมรับที่จะอยู่ร่วมกันอย่างสงบสุข อนุรักษ์สืบสานวัฒนธรรมท้องถิ่น เช่น ใส่ขันดอกอินทขิล ปอยส่างลอง เลี้ยงผีฝาย บูชาเสาหลักเมือง เป็นต้น และผู้เรียนมีสุขภาวะ ทางร่างกาย และจิตใจที่ดีและผู้เรียนที่มีพัฒนาการช้าทุกระดับชั้น ตั้งแต่ปีการศึกษา ๒๕๕๙ ถึง ๒๕๖๒ รวม ๖๐ คน ได้รับการสอนการพัฒนาการตามความสามารถ และสมรรถนะของผู้เรียน ด้วยกระบวนการสอน และการวัดประเมินผลเฉพาะเด็กพิเศษ ผลของการดำเนินงานมีพัฒนาการดีขึ้น อันสะท้อนให้เห็นว่า การจัดการพัฒนาคุณภาพของผู้เรียนมีประสิทธิผลการดำเนินงานดังกล่าวเกิดจากผู้เรียนได้เรียนรู้โดยการ ลงมือปฏิบัติจริง ใช้กระบวนการคิด กิจกรรมกลุ่ม รู้จักการใช้สื่อเทคโนโลยี สารสนเทศในการค้นคว้าหาความรู้เพิ่มเติม นำผลงานจากการค้นคว้ามาร่วมกันอภิปรายแลกเปลี่ยนเรียนรู้กัน โดยผู้เรียนได้เข้าร่วมโครงการ/กิจกรรมที่เน้นพัฒนาศักยภาพของตน เช่น โครงการส่งเสริมการคิดวิเคราะห์ เขียนสื่อสาร โครงการสืบสานภูมิปัญญาท้องถิ่น กิจกรรมเปิดบ้านวิชาการ กิจกรรมแข่งขันทักษะทางวิชาการ กิจกรรมเพื่อสังคม และสาธารณประโยชน์ กิจกรรมค่ายคณิตศาสตร์ ค่ายวิทยาศาสตร์ โครงการแข่งขันกีฬาสี เป็นต้น การจัดการเรียนรู้ของครูผู้สอนอย่างเป็นระบบ จัดการเรียนรู้ได้เหมาะกับสภาพความแตกต่างของผู้เรียน ใช้สื่อเทคโนโลยีสารสนเทศในการจัดการเรียนรู้อย่างมีประสิทธิภาพ การประเมินคุณภาพผู้เรียนอย่างเป็นระบบและนำข้อมูลมาปรับปรุงพัฒนาการจัดการเรียนรู้และคุณภาพของผู้เรียนอย่างต่อเนื่องประกอบกับผู้บริหารสถานศึกษา มีการปฏิบัติตามแผนพัฒนาคุณภาพการศึกษาที่มีเป้าหมายในการพัฒนาคุณภาพของผู้เรียนเป็นสำคัญพร้อมให้การส่งเสริมสนับสนุนในด้านการบริหารและการจัดการที่เหมาะสมกับสภาพการจัดการเรียนรู้ สภาพของผู้เรียน และบริบทของสถานศึกษาอย่างต่อเนื่องตลอดมา

**สรุปการประเมินด้านที่ ๑ คุณภาพของผู้เรียน มีระดับคุณภาพดีมาก**

**จุดเด่น**

๑. ผู้เรียนมีสุขภาพร่างกายที่แข็งแรง สมรรถนะร่างกายตามเกณฑ์ ชอบเล่นกีฬา การออกกำลังกาย มีผลงานการแข่งขันกีฬา ได้รับรางวัลจำนวนมาก จากหน่วยงานต่าง ๆ สำนักงานเขตพื้นที่การศึกษามัธยมเขต ๓๔ และอื่น ๆ มีสุขภาพจิตที่ดีร่าเริง แจ่มใสตามวัย

๒. ผู้เรียนมีความประพฤติที่ดี มีความซื่อสัตย์สุจริต มีความสุภาพ อ่อนน้อม เคารพเชื่อฟังผู้ใหญ่ตามอัตลักษณ์ของสถานศึกษา คือ มีมารยาทงาม (สัมมาคารวะ กิริยาสุภาพ แต่งกายเหมาะสม) และมีจิตอาสาชอบช่วยเหลืองานกิจกรรมโรงเรียน และชุมชน

๓. ผู้เรียนมีเจตคติที่ดีต่องานอาชีพสุจริต เพราะผู้เรียนทุกคนต้องได้รับการฝึกวิชาชีพในโครงการห้องเรียนสานฝันสู่สากล จัดสอนทางด้านพาณิชย์ เกษตร อุตสาหกรรม คหกรรม และเทคโนโลยีตามความถนัด ความสามารถ ซึ่งจะพัฒนาเป็นอาชีพที่ดีต่อไป เพราะท้องถิ่นที่อาศัยมีอาชีพหลายรูปแบบที่เอื้อต่อการเรียนรู้สามารถพัฒนาเป็นอาชีพ และนวัตกรรมได้

**จุดที่ควรพัฒนา**

๑. ผู้เรียนควรได้รับการพัฒนาทักษะกระบวนการคิดขั้นสูง เช่น คิดวิเคราะห์ วิจารณญาณคิดสร้างสรรค์ การกล้าแสดงออก และความสามารถในการคิดค้นสร้างนวัตกรรม

๒. ผู้เรียนควรได้รับการพัฒนาด้านผลสัมฤทธิ์ทางการเรียนในกลุ่มสาระการเรียนรู้ที่มีผลประเมินไม่เป็นไปตามเกณฑ์ เช่น ภาษาอังกฤษ คณิตศาสตร์ วิทยาศาสตร์

**ข้อเสนอแนะ**

๑. ผู้เรียนควรได้รับการส่งเสริมกระบวนการคิดด้วยกระบวนการเรียนรู้ตามศักยภาพผู้เรียน เช่น เน้นActive Learning การลงมือปฏิบัติจริงร่วมมือกันแบบระดมสมอง กระบวนการ ๕E การใช้สื่อ DLIT ใช้สื่อเทคโนโลยี การเรียนแบบบูรณาการ ๘ กลุ่มสาระการเรียนรู้ เช่น การเสนอโครงการที่ตนสนใจซึ่งสามารถบูรณาการได้ทั้ง ๘ กลุ่มสาระการเรียนรู้ทั้งงานบุคคล งานกลุ่ม เพื่อให้ผู้เรียนได้มีกระบวนการคิดอย่างเป็นระบบมีการนำเสนอ วิจารณ์ผลงาน เน้นให้ผู้เรียนได้แสดงความคิด สืบค้นหาความรู้ด้วยตนเอง ผู้เรียนสามารถใช้สื่อเทคโนโลยีประกอบ เพิ่มการฝึกทักษะทางคณิตศาสตร์ ภาษา และเทคโนโลยี เช่น กิจกรรมเสริมนอกหลักสูตรการประกวด แข่งขันทางวิชาการ เป็นต้น

๒. ผู้เรียนที่มีผลสัมฤทธิ์ทางการเรียนในบางกลุ่มสาระไม่เป็นไปตามเกณฑ์ควรจัดการเรียนการสอนเน้นกิจกรรม การเรียนรู้ที่หลากหลาย เนื้อหาสาระแต่ละหน่วยการเรียนรู้ และแผนการเรียนรู้ เน้นการเรียนรู้โดยการปฏิบัติ ลงมือทำ ฝึกการทำแบบฝึกหัดวิชาที่เด็กมีปัญหา ให้ทำบ่อยๆ ซ้ำๆ โดยนำแนวข้อสอบ O-NET หรืออื่นๆ เพื่อให้เกิดทักษะ โดยผู้สอนอธิบาย และเสริมแก้ไขสิ่งที่ผิดพลาดจากการทำแบบฝึกหัด และจัดซ่อมเสริมผู้เรียนที่ไม่ผ่านประเมินผลการเรียนรู้ในแต่ละหน่วย แล้วประเมินความก้าวหน้าในการเรียนรู้ของผู้เรียนรายบุคคล ตรวจสอบจุดเด่น จุดด้อยเพื่อนำผลไปปรับปรุงพัฒนา

**ข้อเสนอแนะเพื่อการพัฒนาสู่นวัตกรรม หรือแบบอย่างที่ดี**

ผู้เรียนได้รับการส่งเสริมพัฒนาความรู้ ความสามารถ ทักษะในการทำงานทุกด้านตามความถนัด และความต้องการของแต่ละบุคคล ซึ่งมีความถนัด ความต้องการที่แตกต่างกัน โดยเฉพาะในด้านทักษะกระบวนการคิดอย่างเป็นระบบ คิดวิเคราะห์ คิดอย่างมีวิจารณญาณ การนำเสนอผลงานเพื่อเป็นการอภิปรายแลกเปลี่ยนความคิดเห็นกัน โดยผู้เรียนได้ศึกษากระบวนการคิดจากโครงการ กิจกรรมที่ส่งเสริมกระบวนการคิดที่มีพัฒนาการอยู่ในระดับดีมาก ควรพัฒนาอย่างต่อเนื่องโดยการส่งเสริมการแสดงออกทางผลงานของผู้เรียนที่เกิดจากการเรียนรู้ ๘ กลุ่มสาระการเรียนรู้ นำสาระความรู้มาบูรณาการสร้างเป็นผลงาน โครงงานของผู้เรียนทั้งงานส่วนบุคคล และงานกลุ่มตามความสนใจและความถนัด เช่น ด้านวิชาการ ด้านศิลปะ การกีฬา ดนตรี นาฏศิลป์ ทักษะอาชีพ งานเกษตร อุตสาหกรรม และอื่นๆ เพื่อเป็นแนวทางในการสร้างนวัตกรรมของผู้เรียนและควรมี การปรับปรุงแก้ไขผลงานให้เกิดการเปลี่ยนแปลงที่ดีขึ้น เพื่อพัฒนาเป็นนวัตกรรมต่อไป

**ด้านที่ ๒ กระบวนการบริหารและการจัดการ**

**ผลการดำเนินงาน**

ผู้บริหารสถานศึกษามีการกำหนดกลยุทธ์ไว้ในแผนพัฒนาคุณภาพการจัดการศึกษา ๒๕๖๐-๒๕๖๒ ไว้อย่างชัดเจน จัดทำแผนปฏิบัติการประจำปีในด้านกระบวนการบริหารจัดการให้เหมาะสมกับบริบท ของสถานศึกษา ใช้ระบบวงจรคุณภาพ PDCA ทุกขั้นตอน กำหนดโครงสร้างการบริหารออกเป็น ๖ งาน ได้แก่ กลุ่มบริหารงานวิชาการ กลุ่มบริหารงานกิจการนักเรียน กลุ่มบริหารงานบุคคล กลุ่มบริหารงานทั่วไป ศูนย์ ICT และกลุ่มบริหารแผนงานและงบประมาณ เพื่อพัฒนากระบวนการบริหารจัดการของฝ่ายบริหารสถานศึกษาให้ครอบคลุมอย่างรอบด้าน โดยใช้กระบวนการบริหารแบบ TOPSTAR ของสถาบันวิจัย และพัฒนาการเรียนรู้มาประยุกต์ใช้ในสถานศึกษา เริ่มจากการวิเคราะห์สภาพแวดล้อม ความต้องการของชุมชน/ท้องถิ่น ผลการจัดการศึกษาในรอบปีที่ผ่านมา ข้อมูลสารสนเทศจากการนิเทศ ติดตามประเมินผลการดำเนินงาน ประชุมระดมความคิดเห็นจากทุกฝ่ายที่เกี่ยวข้อง และผู้มีส่วนได้ส่วนเสีย ดำเนินการวางแผนร่วมกันในการกำหนดเป้าหมาย ปรับวิสัยทัศน์ กำหนดเป็นพันธกิจ มีการกำกับ ติดตาม ตรวจสอบ และปรับปรุงแก้ไขอย่างต่อเนื่อง สรุปได้ว่ากระบวนการบริหาร และการจัดการมีความเป็นระบบสถานศึกษา มีกระบวนการและผลการประเมินตนเองที่ครอบคลุมเป้าหมายในด้านการบริหารจัดการ โดยกระบวนการประเมินคุณภาพการศึกษาที่เกิดจากผู้เกี่ยวข้องหลายฝ่ายที่เป็นกลุ่มภาคีเครือข่าย แต่งตั้งเป็นคณะ กรรมการประเมินผลการปฏิบัติงาน โดยใช้เครื่องมือเก็บรวบรวมข้อมูลที่หลากหลายและมีคุณภาพ มีข้อมูลสารสนเทศ ที่อยู่ในระบบฐานข้อมูลที่ง่ายแก่การตรวจสอบโดยมีการพัฒนากระบวนการและกลไกการประเมินผลตามแผนปฏิบัติงานประจำปีอย่างต่อเนื่องทุกปีการศึกษา ผลการประเมินคุณภาพการศึกษาเมื่อตรวจสอบจากหลักฐานเชิงประจักษ์ตรงตามสภาพจริง มีความเหมาะสมสอดคล้องตามวัตถุประสงค์และชัดเจนครบถ้วน เป็นที่ยอมรับของทุกฝ่าย สรุปได้ว่าการประเมินผลกระบวนการบริหารและการจัดการมีความเชื่อถือได้ สถานศึกษามีผลการดำเนินงานตามมาตรฐานด้านกระบวนการบริหารและการจัดการศึกษา ได้แก่ มีเป้าหมาย วิสัยทัศน์และพันธกิจที่สถานศึกษากำหนดไว้ชัดเจนมีระบบบริหารจัดการคุณภาพของสถานศึกษาที่ทันสมัย ใช้แบบ TOPSTAR ดำเนินงานพัฒนาวิชาการที่เน้นคุณภาพของผู้เรียนรอบด้านโดยคำนึงถึงความแตกต่าง ตามศักยภาพของผู้เรียนให้เป็นสังคมแห่งการเรียนรู้ทางวิชาชีพ (PLC) ปรับปรุงพัฒนาหลักสูตรสถานศึกษาเป็นรายวิชาที่ตอบสนองและสร้างทักษะวิชาชีพให้แก่ผู้เรียน โดยสถานศึกษาได้ดำเนินการบันทึกข้อตกลง ทางการศึกษากับวิทยาลัยนานาชาติ มหาวิทยาลัยราชมงคลล้านนา สถาบันปัญญาภิวัฒน์ต่างประเทศ คือ มหาวิทยาลัยภาษาและวัฒนธรรมปักกิ่ง ประเทศจีน สถานประกอบการ ได้แก่ มูลนิธิบัญชาเมฆ (บัวขาว บัญชาเมฆ) ปางช้างแม่แตง เป็นต้น แล้วนำมาจัดทำวางแผนจัดทำหลักสูตรรายวิชาที่สนใจ ได้แก่ หลักสูตรห้องเรียนภาษา (ภาษาอังกฤษ ภาษาจีน) เพื่อเป็นหลักฐานในการศึกษาต่อธุรกิจการบิน ธุรกิจเพื่อการสื่อสาร และการท่องเที่ยว หลักสูตรห้องเรียนวิทยาศาสตร์ คณิตศาสตร์ และเทคโนโลยี (SMT) หลักสูตรห้องเรียนเตรียมวิศวกรรม หลักสูตรห้องเรียนสุนทรียภาพ (ดนตรี ศิลปะ นาฏศิลป์) และหลักสูตรห้องเรียนกีฬา (เน้นกีฬามวยไทย) นอกจากนี้ยังมีการเปิดการเรียนการสอนในรายวิชาอาชีพระยะสั้นในระดับชั้นมัธยมศึกษา ปีที่ ๑ และชั้นมัธยมศึกษาปีที่ ๔ ในปีการศึกษา ๒๕๖๒ เพื่อค้นหาความถนัดในการประกอบอาชีพในอนาคต พัฒนาครูและบุคลากรให้มีความเชี่ยวชาญทางวิชาชีพโดยจัดอบรมและส่งเสริมเกี่ยวกับวิธีการจัดการเรียนการสอนแบบ Active learning วัดผลประเมินผลตามสภาพจริง เน้นการจัดการเรียนรู้แบบบูรณาการจัดสภาพแวดล้อมทางกายภาพและสังคมที่เอื้อต่อการจัดการเรียนรู้ที่มีคุณภาพ พัฒนาระบบเทคโนโลยีสารสนเทศ (ICT) และพัฒนาคุณภาพการศึกษาทางไกลผ่านเทคโนโลยีสารสนเทศ (DLIT) ประกอบด้วยกิจกรรม ๕ รูปแบบ ได้แก่ ห้องเรียน DLIT คลังสื่อการสอน ห้องสมุดดิจิตอล การพัฒนาวิชาชีพครู และคลังข้อสอบ เป็นต้น เพื่อสนับสนุนการบริหารจัดการและการจัดการเรียนรู้ให้บรรลุผลสำเร็จตามเป้าหมายอย่างมีประสิทธิภาพและได้รับการพัฒนาอย่างต่อเนื่อง นอกจากนั้นการดำเนินงานตามเป้าหมาย วิสัยทัศน์และ พันธกิจที่กำหนดไว้ในหลักสูตรสถานศึกษา ยังสอดคล้องกับวัตถุประสงค์ของแผนการศึกษาชาติ ที่ว่า “คนไทย ทุกคนได้รับการศึกษาและเรียนรู้ตลอดชีวิตอย่างมีคุณภาพดำรงชีวิตอย่างเป็นสุขสอดคล้องกับหลักปรัชญาเศรษฐกิจพอเพียง และการเปลี่ยนแปลงของโลกในศตวรรษที่ ๒๑ มีการส่งเสริมและพัฒนาบุคลากร มีทักษะและความสามารถในการจัดการเรียนรู้แก่ผู้เรียนบรรลุผลตามเป้าหมายของหลักสูตรสถานศึกษา แสดงให้เห็นว่ากระบวนการบริหารและการจัดการมีประสิทธิผล การบริหารและการจัดการของผู้บริหารสถานศึกษามีผลต่อการพัฒนาคุณภาพของผู้เรียน ที่เกิดจากกระบวนการบริหารแบบ TOPSTAR ของสถาบันวิจัยแลพัฒนาการเรียนรู้มาประยุกต์ใช้ในสถานศึกษา ดำเนินงานพัฒนาวิชาการที่เน้นคุณภาพของผู้เรียนรอบด้าน นำสู่การพัฒนาหลักสูตรสู่การจัดการเรียนรู้ที่เหมาะสมกับสภาพความแตกต่างของผู้เรียน มีการใช้สื่อเทคโนโลยีสารสนเทศในการจัดการเรียนรู้อย่างมีประสิทธิภาพ จัดการเรียนรู้ได้ตามเป้าหมายที่กำหนด มีการประเมินผู้เรียนอย่างเป็นระบบโดยการนำผลการประเมินมาปรับปรุงพัฒนากระบวนการจัดการเรียนรู้และคุณภาพของผู้เรียนอย่างต่อเนื่อง ประชุมระดมความคิดเห็นจากทุกฝ่ายที่เกี่ยวข้องและผู้มีส่วนได้ส่วนเสีย ดำเนินการวางแผนร่วมกันในการกำหนดเป้าหมายในการพัฒนาคุณภาพของผู้เรียนให้เกิดทักษะด้านวิชาชีพเพื่อการ มีงานทำในอนาคต โดยได้รับความร่วมมือและการสนับสนุนจากสถาบันการศึกษา สถานศึกษาทั้งในประเทศและต่างประเทศมาอย่างต่อเนื่อง

**สรุปการประเมินด้านที่ ๒ กระบวนการบริหารและการจัดการ มีระดับคุณภาพดีมาก**

**จุดเด่น**

๑. ผู้บริหารสถานศึกษามีความมุ่งมั่นในการบริหารและการจัดการศึกษา ความเป็นผู้นำทางด้านวิชาการตลอดจนการเอาใจใส่ต่อการจัดการศึกษาอย่างต่อเนื่องและสม่ำเสมอ

๒. ผู้บริหารสถานศึกษาส่งเสริมการสร้างให้เกิดความร่วมมือจากภาคีเครือข่าย ๔ ฝ่าย เข้ามามีส่วนร่วมในการบริหารและการจัดการศึกษา ประกอบด้วยชุมชน ท้องถิ่น เครือข่ายผู้ปกครอง หน่วยงานภาครัฐ/เอกชน ชมรมศิษย์เก่า เป็นต้น

**จุดที่ควรพัฒนา**

ผู้บริหารสถานศึกษาควรมีการนิเทศ ควบคุม กำกับ ติดตาม และประเมินผลการดำเนินงานตามโครงสร้างของกลุ่มงานทั้งหมด เพื่อให้เกิดความต่อเนื่องอย่างสม่ำเสมอ ปฏิบัติการให้ครอบคลุม ทุกโครงการ/กิจกรรม

**ข้อเสนอแนะ**

ผู้บริหารสถานศึกษาควรกำหนดโครงสร้างกระบวนการบริหารและการจัดการศึกษาเป็น ๖ กลุ่มงานโดยใช้ระบบ TOPSTAR มาเป็นระบบขับเคลื่อนงานทุกกลุ่มงานอย่างรอบด้าน ควรมีการจัดลำดับความสำคัญของกลุ่มงานเพื่อความเหมาะสม สอดคล้อง เชื่อมโยงตามลำดับดังนี้ เริ่มจากกลุ่มบริหารงานวิชาการ เป็นศูนย์กลางของกลุ่มงานทั้งหมด ส่วนที่เหลือจะเป็นกลุ่มงานดำเนินงานเพื่อสนับสนุนการบริหารกลุ่มงานวิชาการให้มีประสิทธิภาพและเกิดประสิทธิผล บรรลุเป้าหมายที่กำหนดไว้ ควรมีการจัดเก็บเอกสาร ข้อมูลสารสนเทศทุกโครงการ/กิจกรรม ไว้ตามภารกิจของแต่ละกลุ่มงานเพื่อความสะดวกในการติดตามและง่าย ต่อการใช้งาน นอกจากนั้น ควรแต่งตั้งคณะกรรมการนิเทศ ควบคุม กำกับ และติดตามงาน โดยแต่งตั้งมาจากผู้เกี่ยวข้องในการบริหารจัดการศึกษาให้ปฏิบัติหน้าที่ตามที่รับมอบหมายจากผู้บริหารสถานศึกษาตามตารางปฏิทินการดำเนินโครงการ/กิจกรรม เมื่อสิ้นสุดการดำเนินงานตามแผนงาน โครงการ/กิจกรรมให้นำผลการดำเนินงานมาประชุมคณะครูและบุคลากรที่เป็นภาคี ๔ ฝ่าย เพื่อสรุปผลการดำเนินงานเมื่อสิ้นปีการศึกษา มีการปรับปรุงแก้ไขเพื่อพัฒนาคุณภาพการจัดการศึกษาในปีต่อไป และจัดทำเป็นรายงานประจำปีการศึกษาเผยแพร่ต่อสาธารณชน และรายงานต่อหน่วยงานต้นสังกัด

**กำหนดการดำเนินการปรับปรุงตามข้อเสนอแนะภายใน ๑ ปี**

**ข้อเสนอแนะเพื่อการพัฒนาสู่นวัตกรรม หรือแบบอย่างที่ดี**

ผู้บริหารสถานศึกษาดำเนินการด้านกระบวนการบริหารและการจัดการ อยู่ในระดับดีมากใน ปีการศึกษา ๒๕๖๒ สถานศึกษาได้จัดทำหลักสูตร “ห้องเรียนสานฝันสู่อาชีพ” (Career Path School) ดำเนินการจัดกิจกรรมการเรียนการสอนที่ตอบสนองความต้องการ ความถนัด ตายศักยภาพแต่ละบุคคลของผู้เรียนได้เป็นอย่างดี สอดคล้องกับบริบทของชุมชน ท้องถิ่น หลักสูตรดังกล่าวมีลักษณะเป็น NEW MODERN และ FLEXIBLE ที่ตอบสนองความต้องการของผู้เรียนและความต้องการของสังคมได้มากที่สุด เป้าหมายของหลักสูตร คือ การพัฒนาคุณภาพของผู้เรียนให้เกิดทักษะด้านวิชาชีพเพื่อการมีงานทำในอนาคต โดยได้รับความร่วมมือและการสนับสนุนจากสถาบันการศึกษา สถานศึกษา ควรพัฒนาหลักสูตร “ห้องเรียนสานฝัน สู่อาชีพ” นี้ไปสู่การเป็นนวัตกรรม โดยการนำผลการประเมินความสามารถของผู้เรียนแต่ละคนมาพัฒนาหลักสูตรแล้วสร้างแผนจัดการเรียนรู้ที่เหมาะสม จัดการเรียนการสอนด้วยรูปแบบ วิธีการ และเทคนิคการสอนที่ตอบสนองความต้องการความถนัด ตามศักยภาพแต่ละบุคคลของผู้เรียนมีการประเมินความสามารถของผู้เรียนอย่างเป็นระบบด้วยเกณฑ์ระดับคุณภาพตามสภาพจริง นำผลการดำเนินงานมาวิเคราะห์เพื่อปรับปรุงหลักสูตร วิธีการจัดการเรียนการสอนโดยดำเนินการด้วยระบบคุณภาพ (PDCA) อย่างนี้ต่อเนื่อง จนประสบผลสำเร็จ กำหนดเป็นหลักสูตรต้นแบบรูปแบบการสอน วิธีการสอน และเทคนิคจัดการเรียนการสอน จัดทำเป็นนวัตกรรมเพื่อให้มีการนำไปประยุกต์ใช้อย่างแพร่หลายต่อไป

**ด้านที่ ๓ กระบวนการจัดการเรียนการสอนที่เน้นผู้เรียนเป็นสำคัญ**

**ผลการดำเนินงาน**

สถานศึกษาดำเนินการโดยที่ผู้สอนมีการวิเคราะห์หลักสูตร ตัวชี้วัด จัดทำโครงการสอน หน่วยการเรียนรู้ จัดทำแผนการเรียนรู้ มีการวิเคราะห์ข้อมูลผู้เรียนรายบุคคลจัดกลุ่มผู้เรียนตามระดับการเรียนรู้ จัดการเรียนรู้ตามธรรมชาติของแต่ละกลุ่มสาระการเรียนรู้ ด้วยรูปแบบการจัดการเรียนรู้ที่หลากหลาย อาทิ การเรียนรู้แบบ ๕E กระบวนการทางคณิตศาสตร์ กระบวนการทางภาษา แบบ CIPPA กลุ่มสาระ การเรียนรู้ที่เน้นการปฏิบัติจะมีรูปแบบเฉพาะที่ประกอบด้วย ขั้นการรับรู้ ขั้นปฏิบัติตามแบบ ปฏิบัติไม่มีแบบ และสรุป วิธีการจัดการเรียนรู้จะมีการแบ่งกลุ่มผู้เรียนคละความสามารถ ปฏิบัติกิจกรรมจากใบกิจกรรม แบบฝึกการปฏิบัติจริง มีการอภิปรายแลกเปลี่ยนความรู้ระหว่างกัน เพื่อนช่วยเพื่อน เทคนิคการสอนที่ใช้จะประกอบด้วย การยกตัวอย่าง จิกซอร์ เกมบทบาทสมมุติ กระบวนการกลุ่ม Google app ผังกราฟฟิคต่างๆ คนเก่งช่วยสอนคนอ่อน การใช้คำถาม คำถามเชิงวิเคราะห์ เป็นต้น การจัดการเรียนรู้มุ่งพัฒนาทักษะ ๓ ประการตามนโยบายของสถานศึกษา ประกอบด้วยทักษะชีวิต (Life Skills) กิจกรรมที่จัดเสริม เช่น ตลาดนัดทุกวันอังคารวันพฤหัสบดีจัดชั่วโมงเศรษฐกิจพอเพียง ชั่วโมงคุณธรรมจริยธรรมเพื่อชีวิตและสังคมการทดสอบธรรมศึกษากิจกรรมทักษะชีวิตในคาบกิจกรรมแนะแนวทักษะการเรียนรู้ (Learning Skills/Knowledge Skills) มีพื้นฐานความรู้และความสามารถในการเรียนรู้ได้ดีมีศักยภาพในการประยุกต์ใช้และต่อยอดความรู้ได้ตามความสนใจของแต่ละบุคคล เช่น การทำบายศรีการเย็บกระทง การร้อยมาลัย การแกะสลัก จนสามารถหารายได้ระหว่างเรียนได้ผู้เรียนจะรวมกลุ่มหรือเข้าชุมนุมที่สนใจ ผู้สอนเปิด LINE กลุ่มชื่อ ตู้ ปณ.แตง-ขาว ให้ครูแกนนำ DLIT ของทุกกลุ่มสาระการเรียนรู้ตั้งคำถามในกลุ่ม LINE ตามปฏิทินและทักษะการทำงาน (Working Skills) มีความสามารถในการจัดการงานของตนได้ เช่น ทำงานกลุ่ม ทำงานโครงงานจนสามารถเข้าแข่งขันกับองค์กรภายนอกได้ผู้เรียนที่เรียนวิชาการงานและอาชีพจะหารายได้ระหว่างเรียนจากวัสดุในท้องถิ่นมีโครงการกาดก้อมส่งเสริมให้ผู้เรียนให้เป็นผู้จำหน่ายสินค้านักเรียนได้ฝึกขายสินค้าจากผลผลิตในครอบครัวและชุมชนและผู้เรียนสามารถเลือกเรียนเพื่อฝึกทักษะอาชีพได้ตามความสนใจ ตามแผนการจัดการเรียนรู้เพื่อพัฒนาทักษะอาชีพของสถานศึกษา บรรยากาศในชั้นเรียนเป็นแบบประชาธิปไตย มีอิสระ มีปฏิสัมพันธ์ระหว่างกันทั้งผู้สอนกับผู้เรียน ผู้เรียนกับผู้เรียน การสื่อสารเป็นแบบสองทาง ผู้เรียนปฏิบัติกิจกรรมด้วยความตั้งใจ มุ่งทำกิจกรรมไปตามจุดประสงค์ของการเรียนรู้ผู้เรียนมีความกระตือรือร้นในการเรียน บรรยากาศไม่กดดัน มีการวัดและประเมินผลการเรียนรู้อย่างเป็นระบบ โดยในระหว่างเรียนจะได้ใช้การสังเกตพฤติกรรม ถ้าพบปัญหาผู้สอนจะคอยให้ขวัญกำลังใจในการทำกิจกรรม ใช้แบบทดสอบแบบต่างๆ ประเมินจากชิ้นงาน การตอบสั้นการแสดงละครสั้น ฝึกปฏิบัติงานจริง การเขียนบรรยาย ใช้รูบริค เป็นเครื่องมือประเมินในบางเนื้อหาให้ข้อมูลป้อนกลับแก่ผู้เรียนเพื่อการพัฒนาตนเองและนำไปปรับปรุงพัฒนาการจัดการเรียนรู้มีกิจกรรม/โครงการสนับสนุน อาทิ กิจกรรมค้นหาเพชร วันคริสมาส วันตรุษจีน Day cam สอนเสริมพิเศษชั้นมัธยมศึกษาปีที่ ๖ ค่ายคณิตศาสตร์ ค่ายวิทยาศาสตร์ การแข่งขันทักษะทางวิชาการ ตลาดนัดทุกวันอังคาร กิจกรรมศาสตร์ศิลป์ ถิ่นแม่แตง ค่ายนักสืบสายน้ำ ค่ายวิชาการ ค่ายวิศวกรรมของสถาบันเทคโนโลยีราชมงคลล้านนา ค่ายภาษาอังกฤษ โครงการส่งเสริมการใช้ ICT โครงการส่งเสริมศักยภาพผู้เรียนความสามารถระดับพิเศษ โครงการกิจกรรมพัฒนาผู้เรียน โครงการพัฒนาแหล่งเรียนรู้ สื่อ นวัตกรรม และเทคโนโลยี โครงการพัฒนาการเรียนการสอนวิชาภาษาไทย โครงการพัฒนาการเรียนการสอนกลุ่มสาระการเรียนรู้คณิตศาสตร์ โครงการส่งเสริมอัจฉริยะภาพทางวิทยาศาสตร์มุ่งสู่สากล โครงการพัฒนาการเรียนรู้เพื่อยกระดับผลสัมฤทธิ์ทางการเรียน กลุ่มสาระการเรียนรู้สุขศึกษา โครงการจัดการแข่งขันกีฬาภายในโรงเรียน โครงการพัฒนาการจัดการเรียนการสอนกลุ่มสาระการเรียนรู้ศิลปะ โครงการส่งเสริมศักยภาพทางด้านศิลปะ โครงการยกระดับผลสัมฤทธิ์กลุ่มสาระการเรียนรู้ภาษาต่างประเทศ เป็นต้น แสดงให้เห็นว่ามีการดำเนินการอย่างเป็นระบบ สำหรับการประเมินผลด้านการจัดการเรียนการสอนจะ มีผู้ประเมินประกอบด้วยผู้ปกครองประเมินความพึงพอใจด้านการให้ความช่วยเหลือดูแล การให้ความรู้ และการแนะแนว ผู้เรียนประเมินความพึงพอใจด้านการจัดการเรียนการสอน และบรรยากาศในชั้นเรียน ผู้สอนภายในกลุ่มสาระการเรียนรู้ ประเมินในรูปแบบของการนิเทศ ภาคเรียนละ ๑ ครั้ง หัวหน้ากลุ่มสาระการเรียนรู้ประเมินการสอนของผู้สอนภายในกลุ่มและคณะของผู้บริหารสถานศึกษาจะมีการนิเทศและประเมินภาคเรียนละครั้งจากนั้นกลุ่มงานระบบประกันคุณภาพภายในจะนำข้อมูลจากผู้ประเมินทั้งหมดมารวบรวมเทียบกับเกณฑ์และเป้าหมายที่กำหนดสรุปผลการประเมินแล้วนำเสนอต่อผู้เกี่ยวข้อง ประกอบด้วย กลุ่มสาระการเรียนรุ้ฝ่ายงานต่างๆ คณะผู้บริหาร ได้รับทราบ เพื่อการปรับปรุงพัฒนาต่อไป จึงเป็นกระบวนการประเมินที่มีความเชื่อถือได้ การดำเนินการดังกล่าวส่งผลให้ผู้สอนมีการจัดการเรียนการสอนที่ผู้เรียนได้เรียนรู้ผ่านการคิด การปฏิบัติจริง จัดกิจกรรมการเรียนการสอนด้วยรูปแบบต่างๆ ตามธรรมชาติของแต่ละกลุ่มสาระการเรียนรู้ มีการใช้สื่อ สื่อเทคโนโลยีสารสนเทศ ภูมิปัญญาท้องถิ่น แหล่งเรียนรู้ทั้งภายในและภายนอกสถานศึกษา ใช้เทคนิคการสอนหลากหลายรูปแบบ มีการวัดประเมินผลอย่างเป็นระบบ ผู้สอนมีการพัฒนาตนเองอยู่เสมอ จึงส่งผลให้จัดการเรียนการสอนมีพัฒนาการอย่างต่อเนื่อง แสดงให้เห็นว่าสถานศึกษามีการดำเนินการด้านการจัดการเรียน การสอนที่เน้นผู้เรียนเป็นสำคัญมีประสิทธิผล การดำเนินงานดังกล่าวมีผลต่อการพัฒนาคุณภาพของผู้เรียนที่เกิดจากการจัดการเรียนรู้อย่างเป็นระบบที่ครูผู้สอนมีการศึกษาวิเคราะห์ผู้เรียน นำสู่การพัฒนาหลักสูตรสู่การจัดการเรียนรู้ที่เหมาะสมกับสภาพความแตกต่างของผู้เรียน มีการใช้สื่อเทคโนโลยีสารสนเทศในการจัดการเรียนรู้อย่างมีประสิทธิภาพ จัดการเรียนรู้ได้ตามเป้าหมายที่กำหนด มีการประเมินผู้เรียนอย่างเป็นระบบโดยการนำผลการประเมินมาปรับปรุงพัฒนากระบวนการจัดการเรียนรู้และคุณภาพของผู้เรียนอย่างต่อเนื่องและการดำเนินโครงการกิจกรรมค้นหาเพชร สอนเสริมพิเศษชั้นมัธยมศึกษาปีที่๖ ค่ายคณิตศาสตร์ ค่ายวิทยาศาสตร์ การแข่งขันทักษะทางวิชาการ กิจกรรมศาสตร์ศิลป์ถิ่นแม่แตง ค่ายนักสืบสายน้ำ ค่ายวิชาการ ค่ายวิศวกรรมของสถาบันเทคโนโลยีราชมงคลล้านนา ค่ายภาษาอังกฤษ โครงการส่งเสริมศักยภาพผู้เรียน ความสามารถระดับพิเศษ โครงการพัฒนาการเรียนการสอนวิชาภาษาไทย โครงการพัฒนาการเรียนการสอนกลุ่มสาระการเรียนรู้คณิตศาสตร์ โครงการส่งเสริมอัจฉริยะภาพทางวิทยาศาสตร์มุ่งสู่สากล โครงการพัฒนาการเรียนรู้เพื่อยกระดับผลสัมฤทธิ์ทางการเรียนกลุ่มสาระการเรียนรู้สุขศึกษา โครงการพัฒนาการจัดการเรียนการสอนกลุ่มสาระการเรียนรู้ศิลปะ โครงการยกระดับผลสัมฤทธิ์กลุ่มสาระการเรียนรู้ภาษาต่างประเทศ เป็นต้น ประกอบกับการได้รับการส่งเสริมสนับสนุนในการบริหารจัดการของผู้บริหารสถานศึกษาทำให้กระบวนการจัดการเรียนรู้บรรลุผลตามเป้าหมายตลอดมา

**สรุปการประเมินด้านที่ ๓ การจัดประสบการณ์ที่เน้นผู้เรียนเป็นสำคัญ มีระดับคุณภาพ ดีมาก**

**จุดเด่น**

๑. ครูผู้สอนมีความตั้งใจในการปฏิบัติหน้าที่ตามพันธกิจของสถานศึกษากำหนดและมุ่งมั่นในการ จัดกิจกรรมการเรียนรู้ในการพัฒนาคุณภาพของผู้เรียน เป็นการมุ่งผลสัมฤทธิ์ของการปฏิบัติงานทุกด้าน

๒. ครูผู้สอนมีการพัฒนาตนเองอย่างต่อเนื่องทั้งการอบรมสัมมนา การพัฒนาตนเองบนเนื้องานโดยเฉพาะงานด้านการจัดกิจกรรมการเรียนรู้บนความแตกต่างระหว่างกลุ่มความสามารถของผู้เรียนที่ต้องอาศัย ความขยัน และอดทน เพื่อให้งานบรรลุผลตามเป้าหมาย

๓. ครูผู้สอนมีการทำงานเป็นทีมผู้สอนทุกคนได้ปฏิบัติงานตามบทบาทหน้าที่ของตนเองบนความร่วมมือระหว่างกันเป็นอย่างดี จนทำให้งานบรรลุผลตามเป้าหมายของสถานศึกษาที่กำหนดทุกประการ

จุดที่ควรพัฒนา

๑. ครูผู้สอนควรออกแบบการจัดการเรียนรู้ที่ตอบสนองความแตกต่างระหว่างบุคคลจัดกิจกรรมการเรียนรู้พัฒนาทักษะกระบวนการคิดขั้นสูงในการพัฒนาทางสติปัญญาของผู้เรียนให้มีประสิทธิภาพสูงขึ้น

๒. ครูผู้สอนควรวัดประเมินผลความสามารถที่แท้จริงของผู้เรียน ในการนำผลมาวิเคราะห์เพื่อการปรับปรุงการจัดการเรียนรู้ที่เสริมต่อความสามารถของผู้เรียนให้มีการพัฒนาสูงขึ้นตามเป้าหมายของสถานศึกษา

**ข้อเสนอแนะ**

๑. ครูผู้สอนควรพัฒนาวิธีการจัดกิจกรรมการเรียนรู้ที่ตอบสนองความแตกต่างระหว่างบุคคล และพัฒนาทักษะกระบวนการคิดขั้นสูงให้สอดคล้องกับทักษะของผู้เรียนตามเป้าหมายของสถานศึกษา แผนการศึกษาชาติ ไทยแลนด์ ๔.๐ และผู้เรียนในศตวรรษที่ ๒๑ ด้วยกระบวนการสำคัญ ดังนี้

๑.๑ ขั้นการรับรู้ เป็นการพัฒนาวิธีการรับรู้ข้อมูลจากการดู การฟัง การปฏิบัติจริง การสอบถาม การสัมภาษณ์ การจัดบันทึก จากสื่อต่างๆ แหล่งเรียนรู้ และภูมิปัญญาท้องถิ่น เพื่อให้ได้ข้อมูลตามวัตถุประสงค์ที่ต้องการ

๑.๒ ขั้นจัดระบบ เป็นการนำความรู้ความเข้าใจไปใช้แก้ปัญหาที่ผู้สอนกำหนดหรือตามความสนใจของผู้เรียน เป็นขั้นพัฒนาทักษะกระบวนการคิดขั้นสูงในการแก้ปัญหาให้สำเร็จ ส่งผลให้เกิดทักษะทางปัญญาแล้วสรุปเป็นองค์ความรู้ต่อไป

๑.๓ ขั้นประยุกต์ใช้ เป็นการนำความรู้ความเข้าใจไปใช้แก้ปัญหาที่ผู้สอนกำหนดหรือตามความสนใจของผู้เรียน เป็นขั้นพัฒนาทักษะกระบวนการคิดขั้นสูงในการแก้ปัญหาให้สำเร็จ ส่งผลให้เกิดทักษะทางปัญญาแล้วสรุปเป็นองค์ความรู้ต่อไป

๑.๔ ขั้นการควบคุมกำกับตนเอง เป็นการปฏิบัติกิจกรรมการเรียนรู้ทั้งขั้นการรับรู้ การจัดระบบและขั้นประยุกต์ใช้ ที่ผู้เรียนจะต้องมีสมาธิในการปฏิบัติกิจกรรมเพื่อให้งานประสบผลสำเร็จ ทำให้ผู้เรียนรู้วิธีการควบคุมกำกับตนเองให้อยู่ในกิจกรรมตลอดจนบรรลุวัตถุประสงค์ของกิจกรรม

การดำเนินการจัดกิจกรรมการเรียนรู้ดังกล่าวควรใช้รูปแบบการจัดการเรียนรู้ที่ใช้ปัญหาเป็นฐาน (Problem Base Learning) เป็นแนวทาง ใช้วิธีการเรียนรู้เชิงรุก (Active Learning) เป็นกิจกรรม การขับเคลื่อนบนพื้นฐานของการพัฒนาสมรรถนะ (Competency Base Learning) ของผู้เรียนเป็นแกนหลักสำคัญ โดยการใช้คำถามในรูปแบบต่างๆ เป็นสิ่งกระตุ้นให้เกิดการพัฒนา โดยเฉพาะคำถามให้คิดวิเคราะห์ คิดสร้างสรรค์ และคิดแก้ปัญหาอนาคต หรืออาจนำแนวคำถามจากข้อสอบระดับชาติมาประยุกต์ใช้ในการจัดกิจกรรมการเรียนรู้ปกติ เป็นต้น

๒. การวัดประเมินผลสมรรถนะสำคัญ เป็นการวัดประเมินผลความสามารถที่แท้จริงของผู้เรียนเพื่อการปรับปรุงพัฒนาวิธีการจัดการเรียนรู้แต่ละหน่วยการเรียนรู้และเสริมต่อทักษะกระบวนการคิดและสมรรถนะสำคัญของผู้เรียนโดยวิธีการประเมินดังนี้

๒.๑ ประเมินกระบวนการเรียนรู้ เป็นการประเมินระหว่างการเรียนรู้ เพื่อการส่งเสริมและช่วยเหลือผู้เรียน และสิ้นสุดการเรียนรู้แต่ละหน่วยการเรียนรู้เพื่อศึกษาถึงทักษะกระบวนการเรียนรู้ของผู้เรียนว่ามีการพัฒนาขึ้นอย่างไร เพื่อหาวิธีการปรับปรุงกระบวนการจัดกิจกรรมการเรียนรู้และพัฒนาทักษะกระบวนการคิดของผู้เรียน

๒.๒ ประเมินจากการปฏิบัติจริง เป็นการประเมินความสามารถของผู้เรียนด้วยการปฏิบัติให้ดูเพื่อการวินิจฉัยถึงทักษะกระบวนการคิดและความรู้ประสบการณ์ที่ผู้เรียนได้แสดงออกด้วยการปฏิบัติว่าอยู่ในระดับใดของเกณฑ์การประเมิน

๒.๓ ประเมินจากชิ้นงาน เป็นการประเมินความสามารถของผู้เรียนที่แสดงออกด้านชิ้นงานต่างๆเป็นการประเมินทักษะกระบวนการคิดและองค์ความรู้ที่ผู้เรียนได้นำเสนอในรูปของชิ้นงานต่างๆ ว่าอยู่ในระดับใดของเกณฑ์การประเมิน

๒.๔ ประเมินจากแฟ้มพัฒนางาน เป็นการประเมินการพัฒนาความสามารถของผู้เรียนตลอดปีการศึกษาว่ามีการพัฒนาขึ้นอย่างไร ตามเกณฑ์การประเมิน

การประเมินดังกล่าวควรใช้เกณฑ์ระดับคุณภาพ (รูบริค) เป็นเครื่องมือ เพราะจะอธิบายระดับความสามารถของผู้เรียนได้ดี ซึ่งเกณฑ์ดังกล่าวควรมีประเด็นการประเมินที่สำคัญประกอบด้วย ปริมาณของข้อมูลคุณภาพของข้อมูล ทักษะกระบวนการคิด และอื่นๆ ที่ต้องการประเมิน

**กำหนดการดำเนินการปรับปรุงตามข้อเสนอแนะภายใน ๑ ปี**

**ข้อเสนอแนะเพื่อการพัฒนาสู่นวัตกรรม หรือแบบอย่างที่ดี**

ครูผู้สอนทุกคนสามารถจัดทำหลักสูตรกลุ่มสาระการเรียนรู้ที่เหมาะสมกับชั้นเรียน กลุ่มผู้เรียนจัดกิจกรรม การเรียนรู้ด้วยรูปแบบ วิธีการ และเทคนิคต่างๆ ตามธรรมชาติของแต่ละกลุ่มสาระการเรียนรู้จัดกิจกรรมให้ผู้เรียนได้เรียนรู้ผ่านการคิด การปฏิบัติจริง จากสื่อต่างๆ อย่างหลากหลาย โดยเฉพาะสื่อเทคโนโลยีสารสนเทศ ภูมิปัญญาท้องถิ่น แหล่งเรียนรู้ทั้งภายในและภายนอกสถานศึกษา มีการบริหารจัดการชั้นเรียนที่ทั้งผู้เรียนและผู้สอนปฏิบัติกิจกรรมไปตามวัตถุประสงค์ด้วยความมุ่งมั่นตั้งใจ มีการวัดประเมินผลการเรียนรู้อย่างเป็นระบบ และได้นำผลการประเมินมาปรับปรุงการจัดการเรียนรู้และพัฒนาคุณภาพผู้เรียนอย่างต่อเนื่องอยู่ในระดับดีมาก ควรพัฒนาสู่การเป็นนวัตกรรม โดยเริ่มจากการวิเคราะห์ข้อมูลผู้เรียนให้ทราบถึงพื้นฐาน การเรียนรู้ วิธีการเรียนรู้ และสมรรถนะสำคัญรายบุคคล นำผลมาจัดกลุ่มตามความสามารถเพื่อเป็นเป้าหมายสำคัญวางแผนการจัดการเรียนรู้ด้วยรูปแบบ วิธีการ และเทคนิคการจัดการเรียนรู้ที่เหมาะสมสอดคล้องกับความสนใจของผู้เรียน จัดกิจกรรมมุ่งเน้นพัฒนาทักษะกระบวนการคิดด้วยเทคนิควิธีการคิดหลากหลายรูปแบบ เรียนรู้ด้วยการปฏิบัติจริง จากสื่อ ต่างๆ ทั้งสื่อเทคโนโลยีสารสนเทศ ภูมิปัญญาท้องถิ่น แหล่งเรียนรู้ภายในและภายนอกสถานศึกษา มีการประเมินผลเป็นระยะโดยเฉพาะระหว่างเรียนเพื่อการส่งเสริมและให้ความช่วยเหลือ เมื่อสิ้นสุดการเรียนในแต่ละหน่วยการเรียนรู้ ประเมินสิ่งที่ผู้เรียนได้สื่อสารด้วยการปฏิบัติ หรือชิ้นงาน ด้วยเกณฑ์ระดับคุณภาพ นำผลมาศึกษาวิเคราะห์เพื่อการปรับปรุงพัฒนากระบวนการจัดกิจกรรมการเรียนรู้และพัฒนาคุณภาพของผู้เรียน ดำเนินการด้วยระบบคุณภาพ (PDCA) อย่างต่อเนื่อง จนเห็นพัฒนาการของผู้เรียนทั้งทักษะกระบวนการคิด และสมรรถนะสำคัญที่ประสบความสำเร็จ รวบรวมสรุปเป็นรูปแบบการสอน วิธีการสอนและเทคนิคการสอนจัดเป็นนวัตกรรมชองผู้สอนแต่ละคนต่อไป